Fakt: Lionel Messisiz “Barselona” ketma-ket 12 o‘yindan buyon yutqazmayapti

“Barselona” La Liga 20-turi doirasida kechgan 24-yanvar kungi bahsda “Elche”ni mag‘lubiyatga uchratdi (2:0).

Ispaniya Superkubogi finali doirasida “Atletik B”ga qarshi o‘yindagi (2:3) harakati sabab diskvalifikatsiyaga uchragan Lionel Messi bu uchrashuvda ishtirok etolmadi.
“Ko‘k-anorranglilar” Messisiz harakat qilgan vaqtida ketma-ket 12 o‘yindan buyon mag‘lubiyatga uchramayapti. Bu o‘yinlarda “Barselona” 9 marta g‘alaba qozongan.
Shuningdek, uch bor durang qayd etilgan, ular orasida Superkubok yarim finali doirasida “Real Sosyedad”ga qarshi o‘yin (1:1, penaltilar seriyasi — 3:2) ham bor.

Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!